[{"text_idx": "#000004", "text": "Lo\u0303puks ometi on A. su\u0308nnipa\u0308evana\u0308dal mo\u0308o\u0308da saanud. Uskumatu! Juba KUUS aastat uut ajaarvamist \u201cpa\u0308rast Annabeli su\u0308ndi.\u201d Mulle reaalselt tundub, et mu elus on palju rohkem tegemisi, kui enne teda oli ja pidevalt pean oma laiska loomust alla suruma ja end u\u0308letama, tehes asju, mida ma muidu u\u0308ldse ei teeks."}, {"text_idx": "#000010", "text": "Ka\u0308isime enne su\u0308nnipa\u0308eva Annabeliga koos KRABA -s, et osta taldrikud ja lusikad. Koha peal sai lisaks valitud veel u\u0308hekordne laudlina, popkorni topsid ja ja Lego Film 2 salfakad, millelt LEGO fa\u0308nn pilku enam a\u0308ra ei saanud. :D Topsid olid olemas juba varasemast ajast, sest 2 aastat tagasi ostsin ma Pakendikeskusest ko\u0303igest viieka eest terve torni papptopse (100tk), mida ja\u0308tkub vist veel ja\u0308rgmise aasta su\u0308nnipa\u0308evaks ka. Valge tops sobib iga \u201ctemaatikaga\u201d nagunii ja lastel on hea sinna markeriga oma nime peale kirjutada."}, {"text_idx": "#000012", "text": "Eelmisest aastast ja\u0308i meelde, et eriti heaks hitiks olid minu enda tehtud mini-viineripirukad ja popkorn. Makaronisalatit, ko\u0308o\u0308givilju dipiga, juustukuubikuid ja lihapallikesi eriti ei so\u0308o\u0308dud ja tuli pa\u0308rast pidu koju tassida. Seega polnud neid asju mo\u0303tet ka sel aastal pakkuda u\u0308ritada."}, {"text_idx": "#000015", "text": "Kirjutasin siin umbes 2 na\u0308dalat tagasi, kuidas po\u0303desin lastekarjaga hakkama saada. Pa\u0308rast toda postitust ja kommentaare mo\u0303tlesin korraks isegi, et prooviks mo\u0303nda peojuhti. Mo\u0303tet ja vajadust ei na\u0308inud ma mingis batmani kostu\u0308u\u0308mis kohale laekuvas tegelases, kellel lapsed lihtsalt seljas hakkaks kargama. Eriti arvestades asjaolu, et su\u0308nnipa\u0308evale tulevad lapsed leiavad edukalt endale ise tegevust ja keegi nurgas ei passi. Ehk et sellisel ma\u0308ngujuhil na\u0308eksin rohkem mo\u0303tet siis, kui on teada, et osad lapsed sellised igavlejad on. Mullimeister tundus lahe asi, aga oh sa jeerum kui kallis, seega ja\u0308i eelarvest va\u0308lja. Na\u0308omaalingul ei na\u0308inud ka o\u0303htuse peo to\u0303ttu mo\u0303tet, sest peale pidu la\u0308hevad lapsed kohe koju magama. See oleks sobinud rohkem na\u0308dalavahetusel lo\u0303unase peo jaoks."}, {"text_idx": "#000018", "text": "Kisa oli taaskord nii palju, et juba 1 tund su\u0308nnipa\u0308eva pidamist ja ma tundsin, kuidas mu energia on otsakorral ja TAHAAAAKS VAIKUST! Pa\u0308rast pidu vaidles Annabel mo\u0303istagi, kuidas temal mitte mingil juhul va\u0308simust ja und ei ole ja mina ja\u0308llegi unistasin ainult sellest hetkest, et saaks juba voodisse langeda ja o\u0303ndsas vaikuses uinuda. :D U\u0308htlasi tundsin ma pa\u0308rast pidu taaskord seda \u201cNever again!\u201d tunnet, et mina enam iial sellist suurt pidu korraldada ei taha, aga paraku lahtus see tunne juba ja\u0308rgmisel pa\u0308eval ja hetkel mo\u0303tlen ma ja\u0308lle, et einoh.. kui laps nii va\u0308ga tahab, siis tuleb see katsumus ka ja\u0308rgmisel aastal u\u0308le elada. Ainult U\u0308KS KORD aastas ju?"}, {"text_idx": "#000019", "text": "Kui teid kingitused ka huvitavad, siis enamjaolt tuli kingiks raha ja kinkekaarte, mis on minu arust 6-aastase puhul parim kingitus ka. Siis saab ta ise valida midagi suuremat ja ja\u0308a\u0308b a\u0308ra u\u0308leliigne tilu-lilu. Kindlasti soovib ta juurde osta na\u0308iteks LEGO -sid. Asjadest sai ta u\u0308he punutud u\u0308leo\u0303la koti, uue ja la\u0308ikiva tangle-teezer kammi, Robotauto Poli multikast pa\u0308rit Roy transformeri, va\u0308rviraamatuid ja pliiatseid, Philips Sonicare hambaharja, paar lugemisraamatut ja 2 uut telekama\u0308ngu: Captain Toad ja Minecraft. Mo\u0303ningatest neist kirjutan po\u0303hjalikumalt mo\u0303nes teises postituses. : )"}, {"text_idx": "#000020", "text": "Ise aga tellisin O\u0303hupallid Tartus facebooki lehe kaudu 17 heeliumo\u0303hupalli \u2013 nende mo\u0303te oli see, et igale ku\u0308lalisele lahkudes ta\u0308nuta\u0308heks u\u0308ks o\u0303hupall kaasa kinkida. Ma ei teagi miks, lihtsalt meeldib see mo\u0303te, et tulijatele midagi ta\u0308nuta\u0308heks kinkida, aga mingisuguse goodie-bag \u2013i kokkupanemine on minu jaoks ja\u0308lle liialt suur ettevo\u0303tmine. Lastel oli o\u0303hupallist ro\u0303o\u0303mu ku\u0308ll ja veel. :D"}, {"text_idx": "#000030", "text": "Notify me of new posts by email."}]